Fyzika – Mgr. Ľ. Sabolová

     Projekt Podpora sociálnej inklúzie MRK – vzdelávanie pre všetkých z fyziky realizujeme v 6., 7. a 9. ročníku. Cieľom projektu je zvýšiť vedomostnú úroveň z fyziky, naučiť žiakov samostatnosti, podporovať tvorivé myslenie, vedieť vysvetliť na primeranej úrovni prírodné javy. V tomto období sme pripravovali test s témou Energia v prírode, technike a spoločnosti pre 9. ročník, test pre 7. ročník s témou:  Vlastnosti plynov. Pripravovali sa pokusy na meranie tlaku, na existenciu gravitačnej sily a vztlakovej sily. Zhotovili poster s témou: Energetická hodnota potravín, hľadali sme vhodný materiál z časopisov, z odbornej literatúry a internetu. Žiaci merali treciu silu silomerom, merali atmosférický tlak barometrom, oboznámili sa s ďalšími prístrojmi na meranie tlaku. Žiaci s veľkým záujmom riešili  problémové úlohy pokusom, napríklad: Dokážeš zdvihnúť kopu kníh fúknutím?   Pri implementácií sa využívala metóda motivačná, problémová, heuristická, demonštračný pokus, brainstorming, prácu s knihou, pyramídová hru. Žiakov najviac povzbudila do ďalšej práce na hodine motivačná hra Kto sa viac sústredí.